ഇഷ്ടങ്ങളേറെയിഷ്ടം

തനിയെ വീഥികൾ തേടുവാനേറെയിഷ്ടം 
തളരാതെ നടക്കുവാനേറെയിഷ്ടം
തമസ്സുള്ള വഴികളാണേറെയിഷ്ടം
തേങ്ങലിൽ മൂളുവാനേറെയിഷ്ടം

കനവുകൾ കാണുവാനേറെയിഷ്ടം
കരയുന്ന രാത്രികളേറെയിഷ്ടം
കരയുന്ന രാപ്പാടി ഏറെയിഷ്ടം
കാണാക്കര തേടാൻ ഏറെയിഷ്ടം

ചിറകുള്ള സ്വപ്നങ്ങൾ ഏറെയിഷ്ടം
ചീത്ത സ്വപ്നങ്ങൾ മറക്കുവാറെയിഷ്ടം
ചിന്തയിലൊളിക്കുവാനേറെയിഷ്ടം 
ചിരാതുകൾപോലെ തെളിയുവാനേറെയിഷ്ടം 

ഉയരങ്ങൾ താണ്ടുവാനേറെയിഷ്ടം 
ഉയരെ പറക്കുവാനേറെയിഷ്ടം
ഉർവ്വിയിൽ നടക്കുവാനേറെയിഷ്ടം
ഉല്ലാസയാത്രകളേറെയിഷ്ടം.

ഇഷ്ടങ്ങളേയെനിക്കേറെയിഷ്ടം
ആ ഇഷ്ടങ്ങളെ മറയ്ക്കുവാനേറെയിഷ്ടം.